**H O T Ă R Â R E A NR. 14**

**din 31 ianuarie 2017**

**privind aprobarea** **modificării situației patrimoniului public al Municipiului Dej, cu privire la lungimi și suprafețe ale unor străzi conform Anexei, în vederea înscrierii în C.F. a acestora**

 **Consiliul local al Municipiului Dej,** întrunit în **ședința ordinară**  din data 31 ianuarie 2017;

 Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 26.615 din data de 16 decembrie 2016, al Compartimentului Patrimoniu din cadrul Primăriei Municipiului Dej, având la baza documentația tehnică, ridicările topometrice, care arată că sunt diferențe la suprafața unor străzi și trebuie rectificate, propunem spre aprobare modificarea situației patrimoniului public al Municipiului Dej (străzi), proiect avizat favorabil în ședința de lucru a Comisiei de urbanism din data de 27 ianuarie 2017;

 În baza prevederilor Legii Nr. 213/1998, privind proprietatea publică și regimul juridic al acesteia;

 În temeiul prevederilor art. 36, alin. (2), lit. c) şi art. 45, alin. (3) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

 **Art. 1. Aprobă** modificarea situației patrimoniului public al Municipiului Dej cu privire la lungimi si suprafețe ale unor străzi conform Anexei, în vederea înscrierii în C.F. a acestora.

 **Art. 2**.Cu ducerea la îndeplinire a prevederilor prezentei hotărâri se încredințează Primarul Municipiului Dej, prin Direcția Tehnică, Direcția Economică și Compartimentul Patrimoniu Public și Privat.

 **Art. 3.** Prezenta hotărâre se comunică prin intermediul Secretarului Municipiului Dej, în termenul prevăzut de lege, Primarului Municipiului Dej, Direcției Tehnice, Direcției Economice, Compartimentului Patrimoniu Public și Privat, Instituției Prefectului Județului Cluj .

**Preşedinte de şedinţă,**

**Muncelean Teodora**

**Nr. consilieri în funcţie - 19**

**Nr. consilieri prezenţi - 18**

**Nr. voturi pentru - 18**

**Nr. voturi împotrivă -**

**Abţineri - Contrasemnează,**

 **Secretar**

 **Jr. Pop Cristina**